**Р Е Ш Е Н И Е № ПВ-21-П/2013г.**

Процедурата по реда на глава шеста от Закона за опазване на околната среда за инвестиционно предложение: **«Зарядно за електрокари, тунел с товаро-разтоварна рампа и площадка за отпадъци”** в имот 73242.501.1288, УПИ VІ 1288, кв. 106, ул. „Цар Калоян” № 2, с. Труд, община „Марица“ е започнала с внасяне в РИОСВ – гр. Пловдив на уведомление с вх. № ОВОС - 1357/25.09.2013 г. от Възложителя – „**НЕСТЛЕ БЪЛГАРИЯ” АД,** гр. София,бул. „Европа”128.

На основание чл.5, ал.1 от Наредбата за условията и реда за извършване на оценка на въздействието върху околната среда (Наредба за ОВОС, ПМС №59/2003г.), с писмо изх. № ОВОС-1357/07.10.2013г. Възложителят е информиран за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

Предвиденото инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за предприемане на необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на Община «Марица» и с. Труд и засегнатото население
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /290+280 лв/, съгласно чл.5, ал.1 и чл.5а,ал.2 от действуващата тогава Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г./

**II. По отношение на изискванията на чл. 31 от Закона за биологично разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС- ДВ бр.73 от 11.09.2007). От Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно най-близката защитена зона ВG 00000444 „Река Пясъчник“.

Със заявление вх. № ОВОС-1357/08.11.2013г. Възложителят е поискал прекратяване на процедурата по ОВОС, поради промяна на инвестиционните му намерения.

Въз основа на изложеното фактическо обстоятелство, на основание чл.56, ал.1 от Административно процесуалния кодекс /АПК /

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:** **«Зарядно за електрокари, тунел с товаро-разтоварна рампа и площадка за отпадъци”** в имот 73242.501.1288, с. Труд, Община „Марица“

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ**…………… 22.11. 2013г.

Директор на РИОСВ - Пловдив